mundus vult decipi
Mundus vult decipi er et efterklassisk udtryk af ukendt oprindelse.
Udtrykket optræder første gang i Sebastian Brants Das Narrenschiff (1494), siden i Peder Syvs ordsprog i formen "Verden vil være gækket" (1.18).
En udvidet form Mundus vult decipi, ergo decipiatur! 'Verden vil bedrages, lad den så blive det!' tillægges af Ludvig Holberg i Heltehistorier den senere pave Paulus 4., der under velsignelser skal have mumlet dette ud over den sagesløse folkemængde.